Imtella' Novembru 21, 2021 Dimostranti nġabru barra l-Mużew ta' Van Gogh f'Amsterdam biex jipprotestaw kontra l-miżuri li jrażżnu l-imxija tal-Covid-19. L-organizzaturi tal-protesta qalu li kellhom iħassru l-attività wara lejl ta' vjolenza l-Ġimgħa f'Rotterdam fejn persuni ħarqu ħafna karozzi, logħob tan-nar u tefgħu l-ġebel lejn il-pulizija. Minkejja dan eluf ta' dimostranti nġabru għall-protesta u mmarċjaw madwar il-belt b'mod paċifiku taħt għajnejn presenza kbira ta' pulizija. L-Olanda reġgħet imponaiet miżuri għal minn tal-anqas tliet ġimgħat fi sforz biex tnaqqas il-firxa tal-coronavirus iżda l-infezzjonijiet ġodda kuljum baqgħu f'livelli għolja. Il-Parlament jinsab maqsum fuq il-pjan propost mill-Prim Ministru Mark Rutte biex jillimita l-aċċess għal postijiet ġewwa għal persuni li tlaqqmu jew li għandhom test negattiv għall-Covid-19.